

**ประกาศองค์การบริหารส่วนตำบลเขาพระบาท**

**เรื่อง รับสมัครบุคคลเพื่อการสรรหาและเลือกสรรเป็นพนักงานจ้าง**

**ขององค์การบริหารส่วนตำบลเขาพระบาท**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยองค์การบริหารส่วนตำบลเขาพระบาท อำเภอเชียรใหญ่ จังหวัดนครศรีธรรมราช มีความประสงค์จะรับสมัครบุคคลเพื่อการสรรหาและเลือกสรรเป็นพนักงานจ้างทั่วไป ประจำปีงบประมาณ พ.ศ.2559จำนวน ๑ อัตรา

อาศัยอำนาจตามความในพระราชบัญญัติระเบียนบริหารบุคคลส่วนท้องถิ่น พ.ศ. ๒๕๔๒ และประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้างหมวด ๔ ข้อ ๑๘ ข้อ ๑๙ และข้อ ๒๐ ลงวันที่ ๒๖ กรกฎาคม ๒๕๔๗ และแก้ไขเพิ่มเติมจนถึงปัจจุบันจึงประกาศรับสมัครบุคคลเพื่อเลือกสรรเป็นพนักงานจ้าง ประจำปีงบประมาณ ๒๕๕9 ในตำแหน่งต่อไปนี้

**๑. ตำแหน่งที่รับสมัคร**

**๑.๑ พนักงานจ้างทั่วไป**

- ตำแหน่ง ภารโรง จำนวน ๑ อัตรา

**๒. คุณสมบัติทั่วไป และคุณสมบัติเฉพาะสำหรับตำแหน่งของผู้มีสิทธิสมัครเข้ารับการ สรรหาและเลือกสรร**

**๒.๑ คุณสมบัติทั่วไป** ผู้สมัครสอบซึ่งจะได้รับการจ้าง ต้องมีคุณสมบัติของพนักงานจ้างตามที่กำหนดไว้ในประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ดังนี้

1. มีสัญชาติไทย
2. มีอายุไม่ต่ำกว่าสิบแปดปีบริบูรณ์ และไม่เกินหกสิบปี
3. ไม่เป็นบุคคลล้มละลาย
4. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดเป็นโรคที่เป็นลักษณะต้องห้ามเบื้องต้นสำหรับพนักงานส่วนตำบล
5. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
6. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
7. ไม่เป็นผู้เคยต้องรับโทษจำคุก โดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
8. ไม่เป็นผู้เคยถูกลงโทษให้ออก ปลดออกหรือไล่ออกจากราชการ รัฐวิสาหกิจ หรือหน่วยงานอื่นของรัฐ
9. ไม่เป็นข้าราชการหรือลูกจ้างของส่วนราชการ พนักงานลูกจ้างของหน่วยงานอื่นของรัฐ รัฐวิสาหกิจ หรือพนักงานจ้างหรือลูกจ้างของราชการส่วนท้องถิ่น

/(10) หากเป็น…

- 2 -

1. หากเป็นผู้เคยปฏิบัติงานหรือมีประสบการณ์หรือเกี่ยวข้องกับงานที่จ้าง จะได้รับการพิจารณาก่อน

**หมายเหตุ** ผู้ที่ผ่านการสรรหาและเลือกสรรในวันที่ทำสัญญาจ้าง จะต้องไม่เป็น ผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกให้ ไม่เกิน 1 เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่น มายื่นด้วย

**๒.๒ คุณสมบัติเฉพาะตำแหน่ง**

ผู้สมัครตำแหน่ง ภารโรง จะต้องมีคุณสมบัติเฉพาะสำหรับตำแหน่งตามที่ องค์การบริหารส่วนตำบลเขาพระบาท กำหนดแนบท้ายประกาศรับสมัครบุคคลเพื่อการสรรหาและเลือกสรรเป็นพนักงานจ้างทั่วไป (ผนวก ก.)

**๓. อัตราค่าตอบแทนที่ได้รับ**

ภารโรง ได้รับค่าตอบแทน 9,000 บาท

**4. การรับสมัคร**

**4.๑ วันเวลาและสถานที่รับสมัคร**

ผู้ประสงค์จะสมัครสอบ ขอรับใบสมัครสอบและยื่นใบสมัครสอบด้วยตนเองตั้งแต่วันที่ 14 มกราคม–25 มกราคม ๒๕๕9 ในวันและเวลาราชการ ณ สำนักงานปลัดองค์การบริหาร ส่วนตำบลเขาพระบาท อำเภอเชียรใหญ่ จังหวัดนครศรีธรรมราช สามารถดูรายละเอียดเพิ่มเติมได้ที่เว็บไซต์ [www.khaoprabat.go.th](http://www.khaoprabat.go.th) หรือสอบถามได้ที่เบอร์โทร ๐ – ๗๕๓5 - 5443

**4.๒ หลักฐานที่ต้องยื่นพร้อมใบสมัคร**

ผู้สมัครจะต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริง และสำเนารับรองความถูกต้อง ดังนี้

(๑) สำเนาวุฒิการศึกษาและพร้อมรับรองสำเนา จำนวน 1 ฉบับ

(กรณีคุณสมบัติเฉพาะตำแหน่งระบุ)

(๒) รูปถ่ายหน้าตรง ไม่สวมหมวกและไม่ใส่แว่นตาดำ ขนาด ๑ นิ้ว จำนวน ๓ รูป

ถ่ายมาแล้วไม่เกิน 6 เดือน โดยให้ผู้สมัครเขียนชื่อ-สกุลตำแหน่งที่สมัครสอบไว้ ด้านหลังรูปถ่ายทุกรูป

(๓) สำเนาทะเบียนบ้านพร้อมรับรองสำเนา จำนวน 1 ฉบับ

(๔) สำเนาบัตรประจำตัวประชาชนพร้อมรับรองสำเนา จำนวน 1 ฉบับ

(๕) ใบรับรองแพทย์ ที่แสดงว่าไม่เป็นโรคต้องห้ามตามที่กำหนด จำนวน 1 ฉบับ

ใน กฎ ก.พ. ฉบับที่ ๑๖ (พ.ศ. ๒๕๒๖) และตามที่กำหนดไว้ในประกาศกำหนด

โรคที่เป็นลักษณะต้องห้ามเบื้องต้น สำหรับพนักงานส่วนตำบล

(ออกให้ไม่เกิน ๑ เดือน) (ฉบับจริงนับแต่วันตรวจร่างกาย)

(6) หนังสือรับรองประสบการณ์ทำงาน (ถ้ามี) จำนวน 1 ฉบับ

(7) สำเนา…

- ๓ -

(7) สำเนาเอกสารอื่นๆ เช่น ทะเบียนสมรส จำนวน ๑ ฉบับ

ใบเปลี่ยนชื่อ -สกุล (ถ้ามี)

หากตรวจสอบภายหลังว่า ผู้สมัครให้ข้อมูลที่เป็นเท็จหรือมีคุณสมบัติไม่ครบถ้วนตามที่กำหนดจะถือว่าเป็นผู้ขาดคุณสมบัติในการสมัครและไม่มีสิทธิ์ในการจ้างเป็นพนักงานจ้าง

**4.๓ ค่าธรรมเนียมการสมัคร**

ผู้สมัครสอบจะต้องเสียค่าธรรมเนียมในการสมัครสอบตำแหน่งละ ๑๐๐ บาท เงินค่าธรรมเนียมสมัครสอบจะไม่คืนให้เมื่อประกาศรายชื่อว่าเป็นผู้มีสิทธิ์เข้าสอบแล้ว

**4.๔ เงื่อนไขในการสมัคร**

ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้น ตั้งแต่ต้น

**5. ประกาศรายชื่อผู้มีสิทธิสอบ และกำหนดวัน เวลา สถานที่สอบ**

5.๑ ประกาศรายชื่อผู้มีสิทธิสอบ ในวันที่ 26 มกราคม 2559 ณ ที่ทำการ องค์การบริหารส่วนตำบลเขาพระบาทอำเภอเชียรใหญ่ จังหวัดนครศรีธรรมราช หรือสามารถดูรายละเอียดเพิ่มเติมได้ที่เว็บไซด์ [www.khaoprabat.go.th](http://www.khaoprabat.go.th)

5.๒ กำหนดวันสอบ

- สอบสัมภาษณ์ ในวันที่ 27 มกราคม 2559 (เวลา 09.30 น. – 11.3๐ น.) ณ ห้องประชุมสภาองค์การบริหารส่วนตำบลเขาพระบาท อำเภอเชียรใหญ่ จังหวัดนครศรีธรรมราช

5.๓ ประกาศผลสอบ ในวันที่ 28 มกราคม 2559 ณ ที่ทำการองค์การบริหาร ส่วนตำบลเขาพระบาท อำเภอเชียรใหญ่ จังหวัดนครศรีธรรมราช

**6. วิธีการสอบ**

ดำเนินการคัดเลือกโดยวิธีสอบสัมภาษณ์ (คะแนนเต็ม 100 คะแนน) (รายละเอียดการสอบสัมภาษณ์ แนบท้ายประกาศ)

**7. หลักเกณฑ์และวิธีการเลือกสรร**

ผู้สมัครต้องได้รับการประเมินสมรรถนะตามหลักเกณฑ์การประเมิน ตามรายละเอียดเกี่ยวกับการรับสมัครแนบท้ายประกาศนี้ (รายละเอียดตามภาคผนวก ค ท้ายประกาศฯ นี้)

**/8. หลักเกณฑ์…**

- 4 -

**8. หลักเกณฑ์การตัดสิน**

ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะ ไม่ต่ำกว่าร้อยละ ๖๐ โดยเรียงลำดับจากผู้ที่ได้คะแนนรวมสูงสุดตามลำดับ ถ้ายังคงได้คะแนนสัมภาษณ์เท่ากันก็ให้ผู้รับหมายเลขประจำตัวสอบก่อนเป็นผู้อยู่ในลำดับที่สูงกว่า โดยการดำเนินการจัดจ้างจะเป็นไปตามลำดับคะแนนที่สอบได้

**9. การขึ้นบัญชีผู้สอบคัดเลือกและการยกเลิกการขึ้นบัญชี**

9.๑ การขึ้นบัญชีผู้สอบคัดเลือกได้จะเรียงลำดับที่จากผู้สอบได้คะแนนสูงสุดลงมาตามลำดับ ในกรณีผู้สอบคัดเลือกได้มีคะแนนรวมเท่ากันให้ผู้ที่ได้รับเลขประจำตัวสอบก่อนเป็นผู้อยู่ในลำดับที่ สูงกว่า

9.๒ บัญชีผู้สอบคัดเลือกได้จะใช้เพื่อจ้างเป็นพนักงานจ้าง เป็นระยะเวลาไม่เกิน ๑ ปี นับแต่วันขึ้นบัญชี แต่ถ้ามีการสอบคัดเลือกอย่างเดียวกันนี้อีกและได้ขึ้นบัญชีผู้สอบคัดเลือกได้ใหม่แล้วบัญชีผู้สอบคัดเลือกได้ครั้งนี้เป็นอันยกเลิก

ผู้ผ่านการเลือกสรรและได้ขึ้นบัญชี ถ้ามีกรณีอย่างใดอย่างหนึ่ง ดังต่อไปนี้ให้เป็นอันยกเลิกการขึ้นบัญชีผู้ผ่านการเลือกสรร

(๑) ผู้นั้นได้ขอสละสิทธิรับการแต่งตั้งในตำแหน่งที่สอบได้

(๒) ผู้นั้นไม่มารายงานตัวและทำสัญญาจ้างในเวลาที่ผู้มีอำนาจจ้างกำหนด

(๓) ผู้นั้นมีเหตุไม่อาจจะเข้าปฏิบัติหน้าที่ได้ตามกำหนดเวลาที่จะจ้างในตำแหน่งที่

สอบได้

(๔) ผู้นั้นได้รับการแต่งตั้งในตำแหน่งที่สอบได้ไปแล้วให้ยกเลิกการขึ้นบัญชี

ผู้นั้นไว้ในบัญชี ผู้ผ่านการเลือกสรรได้ทุกบัญชีในการสอบครั้งเดียวกัน

**๑0. การจัดทำสัญญาจ้างผู้ผ่านการเลือกสรร**

ผู้ผ่านการเลือกสรร จะได้รับการบรรจุและแต่งตั้งตามลำดับที่ในบัญชีผู้สอบแข่งขันได้ในตำแหน่งและจะทำการจ้างเมื่อคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัดนครศรีธรรมราช) มีมติเห็นชอบให้จ้างแล้ว ทั้งนี้ตามหลักเกณฑ์และวิธีการที่ ก.อบต.จังหวัดนครศรีธรรมราช กำหนด

อนึ่ง การรับรองตนเองว่ามีคุณสมบัติตรงตามประกาศรับสมัคร หากตรวจสอบภายหลังปรากฏว่ามีคุณสมบัติไม่ครบถ้วน ให้ถือว่าผู้นั้นขาดคุณสมบัติในการรับสมัครและไม่มีสิทธิได้รับพิจารณาคัดเลือกในครั้งนี้

จึงประกาศมาให้ทราบโดยทั่วกัน

ประกาศ ณ วันที่ 6 มกราคม พ.ศ. 2559

ฉวีวรรณ แก้วเขียว

(นางสาวฉวีวรรณ แก้วเขียว)

นายกองค์การบริหารส่วนตำบลเขาพระบาท

**ผนวก ก**

**แนบท้ายประกาศฯ ลงวันที่ 6 มกราคม ๒๕๕9**

**รายละเอียดการรับสมัครบุคคลเพื่อการสรรหาและการเลือกสรรเป็นพนักงานจ้าง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**พนักงานจ้างทั่วไป**

**1. ตำแหน่ง ภารโรง**  **จำนวน ๑ อัตรา**

**ลักษณะงานและหน้าที่ความรับผิดชอบของตำแหน่ง**

* 1. **หน้าที่และความรับผิดชอบ**

ปฏิบัติหน้าที่เปิด – ปิด สำนักงาน รับผิดชอบดูแลเก็บรักษากุญแจประตูสำนักงาน ทำความสะอาดบริเวณอาคารสถานที่และทรัพย์สินของทางราชการ เดินหนังสือภายในสำนักงาน อำนวยความสะดวกและรับรองบุคคลที่มาติดต่อราชการ รับผิดชอบดูแลเรื่องความสะอาดและบำรุงรักษาวัสดุอุปกรณ์สำนักงานให้มีความสะอาดเรียบร้อยและพร้อมใช้งานตลอดเวลา ทำความสะอาดทั้งภายในและภายนอกอาคารโดยรอบ จัดเตรียมสถานที่ให้พร้อมสำหรับการประชุมในแต่ทุกครั้ง หรืองานอื่นที่เกี่ยวข้องและปฏิบัติงานตามที่ผู้บังคับบัญชามอบหมาย

* 1. **ลักษณะงานที่ปฏิบัติ**

ปฏิบัติหน้าที่เปิด – ปิด สำนักงาน รับผิดชอบดูแลเก็บรักษากุญแจประตูสำนักงาน ทำความสะอาดบริเวณอาคารสถานที่และทรัพย์สินของทางราชการ เดินหนังสือภายในสำนักงาน อำนวยความสะดวกและรับรองบุคคลที่มาติดต่อราชการ รับผิดชอบดูแลเรื่องความสะอาดและบำรุงรักษาวัสดุอุปกรณ์สำนักงานให้มีความสะอาดเรียบร้อยและพร้อมใช้งานตลอดเวลา ทำความสะอาดทั้งภายในและภายนอกอาคารโดยรอบ จัดเตรียมสถานที่ให้พร้อมสำหรับการประชุมในแต่ทุกครั้ง หรืองานอื่นที่เกี่ยวข้องและปฏิบัติงานตามที่ผู้บังคับบัญชามอบหมาย

**คุณสมบัติเฉพาะสำหรับตำแหน่ง**

1. เพศชายหรือเพศหญิง
2. สำเร็จการศึกษาไม่น้อยกว่าระดับประถมศึกษา
3. มีความประพฤติดี มีความรับผิดชอบ มีความขยันและอดทน และรับผิดชอบต่อหน้าที่การงาน
4. มีความเหมาะสมในการปฏิบัติงานในหน้าที่

**อัตราค่าตอบแทนที่จะได้รับ**

ได้รับค่าตอบแทนเดือนละ ๙,๐๐๐ บาท

**ระยะเวลาการจ้าง**

ทำสัญญาจ้างได้ไม่เกินคราวละ ๑ ปี

**ภาคผนวก ข**

**แนบท้ายประกาศฯ ลงวันที่ 6 มกราคม 2559**

**กำหนดการรับสมัครบุคคลเพื่อการสรรหาและเลือกสรรเป็นพนักงานจ้าง**

**องค์การบริหารส่วนตำบลเขาพระบาท อำเภอเชียรใหญ่ จังหวัดนครศรีธรรมราช**

**ตารางสอบ**

**สำหรับตำแหน่ง ภารโรง**

|  |  |  |
| --- | --- | --- |
| **วัน/เวลา** | **วิชาที่สอบ** | **หมายเหตุ** |
| 27 มกราคม 2559  เวลา 09.30 น. – 11.3๐ น. | - ภาคความเหมาะสมกับตำแหน่ง  (สัมภาษณ์) | ณ ห้องประชุมสภาองค์การบริหาร  ส่วนตำบลเขาพระบาท |

.

**ภาคผนวก ค**

**แนบท้ายประกาศฯ ลงวันที่ 6 มกราคม 2559**

**หลักเกณฑ์และวิธีการเลือกสรร**

**รายละเอียดการดำเนินการประเมินสมรรถนะพนักงานจ้าง**

**องค์การบริหารส่วนตำบลเขาพระบาท อำเภอเชียรใหญ่ จังหวัดนครศรีธรรมราช**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**วิธีการคัดเลือกดังนี้**

ทดสอบภาคความเหมาะสมกับตำแหน่ง (สัมภาษณ์) (คะแนนเต็ม 100 คะแนน)

โดยการประเมินบุคคลเพื่อพิจารณาความเหมาะสมกับตำแหน่งจากประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบและจากการสัมภาษณ์ เช่น ความรู้ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพอย่างอื่น เป็นต้น

|  |  |  |
| --- | --- | --- |
| **สมรรถนะ** | **คะแนนเต็ม** | **วิธีการประเมิน** |
| **๑ ตำแหน่ง ภารโรง**  **๑. ประเมินภาคความเหมาะสมกับตำแหน่ง (ภาค ค)**  - การแต่งกาย (๑๐ คะแนน)  - มนุษยสัมพันธ์ (๑๐ คะแนน)  - ความสามารถในการสื่อความหมาย  (๑๐ คะแนน)  - ความมั่นคงในอารมณ์ (๑๐ คะแนน)  - บุคลิกภาพ(๑๐ คะแนน)  - คุณธรรมและจริยธรรม (๑๐ คะแนน)  - ปฏิภาณไหวพริบ (๑๐ คะแนน)  - ท่วงทีวาจา (๑๐ คะแนน)  - ประสบการณ์ (๑๐ คะแนน)  - ความรู้ความสามารถในการทำงาน  (๑๐ คะแนน) | **๑๐๐** | **โดยวิธีสอบสัมภาษณ์** |